ใบตองแห้ง: ชนะอำนาจแพ้อุดมการณ์
หลังยุบพรรคอนาคตใหม่ หลังอภิปรายไม่ไว้วางใจ เครือข่ายอนุรักษนิยม ดูเหมือนจะได้ชัยชนะเบ็ดเสร็จทางอำนาจคือไม่ต้องพูดถึงอำนาจทหาร ตำรวจ รัฐราชการ ที่แต่งตั้งในยุค คสช. 5 ปี วางผู้สืบทอดไว้อีก 5-10 ปี อำนาจกฎหมาย องค์กรอิสระ 250 ส.ว.เลือกนายกฯ ทั้งตัวบุคคลและกลไกกติกา กำหนดไว้หมดแล้วชัยชนะล่าสุด คืออำนาจในสภา ที่ได้มาจากอำนาจศาล ตีความเงินกู้เป็นเงินบริจาค ยุบพรรคที่ได้รับเลือกจากเจตนารมณ์ประชาชน 6.3 ล้าน นอกจากตัดสิทธิ 11 กรรมการบริหาร ลูกพรรคยังถูกรุมทึ้ง เข้าสู่ ทางสายกุ๊ย ซึ่งเด็กอมมือก็รู้ว่าปัจจัยสำคัญคืออะไรนี่ทำให้ภาพลักษณ์สภาต่ำตม เลวร้ายยิ่งกว่าครั้งยุบพรรคพลังประชาชน ซึ่งปั่นกระแส เลวชั่วโกง ปลุกม็อบยึดทำเนียบปิดสนามบิน บีบให้คนจำนวนหนึ่งยอมรับว่ายุบพรรคทำให้เกิดความสงบ ขณะที่คนอีกจำนวนหนึ่งก็เชื่อว่า ตุลาการภิวัตน์เป็นที่พึ่งให้ ธรรมชนะอธรรมนี่ไม่ใช่แค่ปัญหาความชอบธรรม ซึ่งฝั่งอนุรักษนิยมไม่เคยแยแส การเลือกตั้งที่ผ่านไปจะครบปี ถูกพลิกผลอย่างสิ้นเชิง 7 พรรคฝ่ายค้านที่ควรจะได้เสียงเกินกึ่งหนึ่ง ถูกบั่นทอนด้วยสูตรคำนวณเศษคน พรรคประชาธิปัตย์ที่หัวหน้าประกาศ ไม่เอาประยุทธ์ พอพ่ายแพ้ก็พลิกผัน พรรคเศรษฐกิจใหม่ที่หัวหน้างึมงำ ไม่เอาการสืบทอดอำนาจ ก็เหลือเสียงเดียวครึ่งๆ กลางๆ โดยยังไม่นับ งูเห่า ที่โผล่ทั้งเพื่อไทย อนาคตใหม่ก่อนถูกยุบ และประชาชาติคำถามคือ ศีลธรรมอนุรักษนิยมยังเหลืออยู่ที่ไหนกัน ไหนล่ะ คนดีปกครองบ้านเมือง คนดีแบบไหน ดูดนักการเมืองที่พวกตัวเคยประณามมาตั้งพรรค ใช้สอยให้ลอยหน้าลอยตา แล้วยังใช้พรรคร่วมมากวาดต้อน ส.ส.ให้พลิกอุดมการณ์จากที่ประชาชนเลือกศีลธรรมอนุรักษนิยมฝากไว้กับใคร กับประยุทธ์ที่ลอยอยู่โด่เด่ หรือกับ ป้อม ป่ารอยต่อนี่ยังไม่ต้องพูดถึงแฟลชม็อบนักศึกษา ซึ่งเป็นภาพสะท้อน คนรุ่นใหม่ปฏิเสธการครอบงำของอุดมการณ์อนุรักษนิยม ที่พยายามตีกรอบความคิด ให้ยอมรับโครงสร้างอำนาจถอยหลังแฟลชม็อบเกิดทุกมหาวิทยาลัย แม้แต่มหาวิทยาลัยที่ไม่เคยเกิดการเคลื่อนไหวทางการเมืองเลยตลอด 6 ปี ตั้งแต่จุฬาฯ ธรรมศาสตร์ ไปถึงราชภัฏ ราชมงคล ลูกคนจนลูกเศรษฐี เพื่อพิสูจน์ตัวเองว่า ไม่ใช่พวกความคิดล้าหลัง ไม่งั้นเพื่อนล้อแย่เลยนักศึกษาที่ขี้ริ้วขี้เหร่เรื่องการเมืองแค่ไหน จังหวะนี้ต้องสลัดมุมมองทางการเมืองตัวเองเพื่อพิสูจน์แล้วว่าไม่ใช่สลิ่ม นักศึกษาธรรมศาสตร์คนหนึ่งกล่าวสำหรับคนรุ่นใหม่ อำนาจอนุรักษนิยมนอกจากกดทับเสรีภาพทางความคิด ยังทำให้ประเทศถอยหลัง และจะ พากันตายหมด แม้ยังไม่แน่ว่าจะรวมพลังต่อต้าน หรือขับไล่ได้ แต่ชัดเจนว่าคนรุ่นนี้และรุ่นต่อๆ ไปที่จะเติบโตขึ้นในโลกยุค 4G 5G ไม่มีวันยอมรับเลยแล้วประเทศจะเดินต่อไปอย่างไร ภายใต้อำนาจระดับบนที่ผนึกแน่น ไม่ยอมคลาย ใส่เกียร์ถอยหลังโดยไม่แยแสใคร เพราะเชื่อว่าประชาชนแตกหักไม่ได้ ตราบใดที่ตำรวจ ทหาร กฎหมาย และรวมทั้งทุน เป็นหนึ่งเดียวกันจะให้ประชาชนยอมทนรัฐบาลนี้ รัฐสภานี้ ไปอีก 3 ปี แล้วเลือกตั้งใหม่ แล้ว 250 ส.ว.ก็โหวตประยุทธ์ หรือตัวแทนประยุทธ์ กลับมาใหม่ อย่างนั้นหรือแม้แต่อดีตพรรคอนาคตใหม่ เลือกตั้งครั้งหน้า ก็คงจะไม่ถล่มทลายอีก ด้วยหลายปัจจัยแนวโน้มต่อไปจึงเป็นการชนะเลือกตั้ง ภายใต้การเมืองสามานย์ แต่ไม่มีทหารขับรถถังออกมาโค่น เหมือนยิ่งลักษณ์ทักษิณนี่กระมัง อนาคตประเทศ ภายใต้อำนาจเบ็ดเสร็จที่ประชาชนต่อสู้ไม่ได้แต่ถามอีกครั้ง ไหนล่ะ อุดมการณ์อนุรักษนิยม ศีลธรรม ความสัตย์ซื่อ ดีงาม ที่ฝ่ายอนุรักษนิยมอ้างกันมาหลายสิบปี 
หลังยุบพรรคอนาคตใหม่ หลังอภิปรายไม่ไว้วางใจ เครือข่ายอนุรักษนิยม ดูเหมือนจะได้ชัยชนะเบ็ดเสร็จทางอำนาจคือไม่ต้องพูดถึงอำนาจทหาร ตำรวจ รัฐราชการ ที่แต่งตั้งในยุค คสช.
ใบตองแห้ง,แฟลชม็อบ